Id-Deċiżjoni tal-Kummissjoni
ta’ l-20 ta’ Frar 2002
li tikkonċerna ċerti miżuri ta’ protezzjoni kontra l-marda ta’ l-ilsien u d-dwiefer fir-Renju Unit, li tirrevoka d-Deċiżjoni 2001/740/KE u li temenda għat-tmien darba d-Deċiżjoni 2001/327/KE
(innotifikata taħt in-numru C(2002) 557)
(Test b’rilevanza għaż-ŻEE)
(2002/153/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-trattat li jistabilixxi il-Komunità Ewropea,
Wara li kkunsidrat id-Direttiva 90/425/KEE tal-Kunsill tas-26 ta’ Ġunju 1990 li tikkonċernal-kontrolli veterinarji u zootekniċi applikabbli għan-negozju intra-Komunitarju ta’ ċerti annimali ħajjin u prodotti fil-perspettiva ta’ realizzazzjoni tas-suq intern [1], kif l-aħħar emendata mid-Direttiva 92/118/KEE [2] u b’mod partikolari l-Artikolu 10 tagħha,
Wara li kkunsidrat id-Direttiva 89/662/KEE tal-Kunsill tal-11 ta’ Diċembru 1989 li tikkonċernal-kontrolli veterinarji applikabbli għan-negozju intra-Komunitarju fil-perspettiva ta’ realizzazzjoni tas-suq intern [3], kif l-aħħar emendata mid-Direttiva 91/118/KEE, u b’mod partikolari l-Artikolu 9 tagħha,
Billi:
(1) Id-Deċiżjoni 2001/740/KE tal-Kummissjoni [4], kif l-aħħar emendata mid-Deċiżjoni 2002/48/KE [5], li tikkonċerna ċerti miżuri ta’ protezzjoni kontra l-marda ta’ l-ilsien u d-dwiefer fir-Renju Unit
(2) Il-Kummissjoni adottat id-Deċiżjoni 2001/304/KE [6], kif l-aħħar emendata mid-Deċiżjoni 2002/49/KE [7], rigward l-ittimbrar u l-użu ta’ ċerti prodotti ta’ l-annimali b’rabta mad-Deċiżjoni 2001/172/KE tal-Kummissjoni [8] konèrnanti l- miżuri ta’ protezzjoni kontra l-marda ta’ l-ilsien u d-dwiefer fir-Renju Unit
(3) Id-Deċiżjoni 2001/327/KE tal-Kummissjoni [9], kif l-aħħar emendata mid-Deċiżjoni 2001/904/KE [10], li tikkonċerna r-restrizzjonijiet rigward moviment ta’ annimali ta’ speċji vulnerabbli għall-marda ta’ l-ilsien u d-dwiefer.
(4) Id-Direttiva 64/433/KEE tal-Kunsill [11], kif l-aħħar emendata mid-Direttiva 95/23/KE [12], li tikkonċerna l-problemi sanitarji rigward skambji ta’ laħam frisk.
(5) Id-Direttiva 94/65/KE tal-Kunsill [13] li tistabilixxi r-rekwiżiti applikabbli għall-produzzjoni u l-marketing fis-suq ta’ laħam ikkapuljat u prodotti tal-laħam.
(6) Id-Direttiva 91/495/KEE tal-Kunsill [14], kif l-aħħar emendata mid-Direttiva 94/65/KE, li tikkonċerna l-problemi ta’ saħħa pubblika u problemi tas-saħħa ta’ l-annimali li jolqtu l-produzzjoni u l-marketing fis-suq ta’ laħam tal-fenek u ta’ laħam tal-kaċċa mkabbar fl-irziezet.
(7) Id-Direttiva 80/215/KEE tal-Kunsill [15], kif l-aħħar emendata mill-Att ta’ Adeżjoni ta’ l-Awstrija, il-Fillandja u l-Isvezja, li tikkonċerna l-problemi ta’ saħħa ta’ l-annimali li jolqtu n-negozju intra-Komunitarju ta’ prodotti tal-laħam.
(8) Id-Direttiva 77/99/KEE tal-Kunsill [16], kif l-aħħar emendata mid-Direttiva 97/76/KE tal-Kunsill [17], li tikkonċerna l-problemi tas-saħħa li jolqtu l-produzzjoni u l-marketing tal-prodotti tal-laħam ta’ prodoti oħra li jori[inaw mill-annimali.
(9) Bl-applikazzjoni tar-riżoluzzjoni nru XVII "l-għoti mill-ġdid ta’ l-istatus lil pajjiż membru meħlus mill-marda ta’ l-ilsien u d-dwiefer" adottata mill-Kumitat Internazzjonali ta’ l-Office International des Epizooties (OIE) matul il-65 sessjoni ġenerali tiegħu (Mejju 1997), il-Kummissjoni ta’ l-OIE għall-Marda ta’ l-Ilsien u d-Dwiefer (u mard ieħor relatat (epizooties)), wara li fliet id-dokumenti relattivi mal-qerda tal-marda ta’ l-ilsien u d-dwiefer maħruġa mid-Delegat tar-Renju Unit, tat mill-ġdid lil dan il-pajjiż, nhar it-22 ta’ Jannar 2002, l-istatus li kellu qabel ta’ pajjiż ħieles mill-marda ta’ l-ilsien u d-dwiefer fejn it-tilqima ma ssirx.
(10) Għalhekk, hemm bżonn li titħassar id-Deċiżjoni 2001/740/KE rigward ċerti miżuri ta’ protezzjoni kontra l-marda ta’ l-ilsien u d-dwiefer fir-Renju Unit.
(11) Madankollu jaqbel li jittieħdu dispożizzjonijiet sabiex ikun hemm garanzija li ċertu laħam u prodotti tal-laħam li jinsabu maħżuna, li ġew prodotti matul l-epidemija u li ma jissodisfawx il-kriterji tas-saħħa ta’ l-annimali għan-negozju intra-Komunitarju, jiġu marketed biss fit-territorju tal-Gran Brittanja.
(12) Sabiex jiġi zgurat li d-dispożizzjonijiet tad-Deċiżjoni 2001/327/KEE jiġu applikati ukoll għan-negozju ta’ nagħaġ u tal-mogħoż li joriġinaw minn jew ġejjin mill-Gran Brittanja wara d-data li fiha d-Deċiżjoni 2001/1740/KE għandha tkun revokata, hu neċessarju li d-Deċiżjoni 2001/327/KE tiġi emendata skond dan li ngħad..
(13) Il-miżuri maħsuba minn din id-Deċiżjoni huma konformi ma’ l-opinjoni tal-Kumitat Veterinariju Permanenti;
ADOTTA DIN ID-DEĊIŻJONI
L-Artikolu 1
1. Ir-Renju Unit jagħmel minn kollox sabiex jiżgura li l-laħam kif definit fil-paragrafu 2 li jifforma parti mill-ispeċi tal-bovini, ta’ l-ovini, tal-kaprini jew tal-majjal jew ta’ bhejjem bid-difer maqsum oħra li jissodisfa mill-anqas waħda mill-kondizzjonijiet definiti fil-paragrafu 3 ma jintbagħatx lejn Stati membri oħra.
2. Il-laħam li jissemma fil-paragrafu 1 jinkludi "l-laħam frisk" fis-sens tad-Direttivi 64/433/KEE jew 91/495/KEE, u l-"laħam ikkapuljat jew prodotti tal-laħam" fis-sens tad-Direttiva 94/65/KE.
3. Ma jistax jiġi aċċettat għal negozju intra-Komunitarju l-laħam li:
(a) mhux eliġibbli għal negozju intra-Komunitarju skond il-miżuri komunitarji ta’ protezzjoni kontra l-marda ta’ l-ilsien u d-dwiefer fir-Renju Unit fis-seħħ bejn il-21 ta’ Frar 2001 sad-data fis-seħħ ta’ din id-Deċiżjoni;
(b) laħam li jġorr il-marka tas-sanità stabbilita mid-Deċiżjoni 2001/304/KE tal-Kummissjoni.
L-Artikolu 2
1. Ir-Renju Unit għandu jizgura li l-prodotti tal-laħam ta’ l-ispeċi tal-bovini, jew ta’ l-ovini, tal-caprini jew tal- majjal jew annimali oħra tad-difer maqsum u li jissodisfaw mill-anqas waħda mill-kondizzjonijiet imfissra fil-paragrafu 2 ma jintbagħtux lejn Stati Membri oħra.
2. Kondizzjonijiet għal prodotti tal-laħam li mhumiex eleġibbli għal negozju intra-Komunitarju:
(a) prodotti tal-laħam prodotti minn laħam li jissodisfa mill-anqas waħda mill-kondizzjonijiet imniżżla fl-Artikolu 1, paragrafu 3;
(b) prodotti tal-laħam li ma humiex eliġibbli għal negozju intra-Komunitarju bl-applikazzjoni tal-miżuri komunitarji ta’ protezzjoni kontra l-marda ta’ l-ilsien u d-dwiefer fir-Renju Unit fis-seħħ bejn il-21 ta’ Frar 2001 u d-data tad-dħul fis-seħħ ta’ din id-Deċiżjoni;
(ċ) prodotti tal-laħam li jġorru l-marka tas-sanità stabbilita mid-Deċiżjoni 2001/304/KE tal-Kummissjoni.
3. L-interdizzjoni prevista fil-paragrafu 1 mhix applikabbli għall-prodotti tal-laħam li huma konformi ma’ l-esiġenzi tas-saħħa pubblika stabbiliti mid-Direttiva 77/99/KEE u li għaddew minn wieħed mit-trattamenti li jissemmew fl-Artikolu 4, paragrafu 1, tad-Direttiva 80/215/KEE, jew li tqiegħdu matul il-preparazzjoni tagħhom, b’mod integrali u uniformi, għal pH inferjuri għal 6.
L-Artikolu 3
Id-Deċiżjoni 2001/740/KE hi revokata.
L-Artikolu 4
Fil-frażi introduttiva ta’ l-Artikolu 2, paragrafu 1, tad-Deċiżjoni 2001/237/KE, it-termini "u d-Deċiżjoni 2001/740/KE tal-Kummissjoni" huma revokati.
L-Artikolu 5
Din id-Deċiżjoni hi indirizzata lill-Istati Membri kollha.
Magħmula fi Brussel, nhar l-20 ta’ Frar 2002